KOMMISSIONENS FORORDNING (EF) Nr. 682/1999 af 29. marts 1999 om ændring af forordning (EF) nr. 2106/98 om særforanstaltninger, der fraviger forordning (EØF) nr. 3665/87 og (EØF) nr. 3719/88 i oksekødssektoren
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1633/98 (2), særlig artikel 13, stk. 12, og artikel 25, og
ud fra følgende betragtninger:
Ved Kommissionens forordning (EØF) nr. 1964/82 (3), senest ændret ved forordning (EF) nr. 2469/97 (4), er der fastsat betingelser for ydelse af særlige eksportrestitutioner for visse former for udbenet oksekød;
ved Kommissionens forordning (EF) nr. 2106/98 (5), senest ændret ved forordning (EF) nr. 2790/98 (6), er der fastsat særforanstaltninger for regularisering af visse udførsler som følge af problemerne på det russiske marked siden anden halvdel af august 1998;
forordning (EF) nr. 2790/98 har bl.a. gjort det muligt at annullere visse toldprocedurer, der allerede er igangsat; af klarhedshensyn bør det præciseres, at denne mulighed også gælder for udbenet kød, der er fremstillet i henhold til forordning (EØF) nr. 1964/82, og hvoraf en del er blevet udført;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 2106/98 indsættes som stk. 3 i artikel 2:
»3. Som undtagelse fra artikel 6, stk. 1, i Kommissionens forordning (EØF) nr. 1964/82 (*) og hvis ikke hele den mængde oksekød, der hidrører fra udbening, er blevet udført pr. 29. august 1998, gælder stk. 2, og den særlige restitution bibeholdes for de mængder, for hvilke der er udfærdiget en udførselsangivelse, og som senere er overgået til fri omsætning i et tredjeland.
(*) EFT L 212 af 21. 7. 1982, s. 48.«
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 29. marts 1999.